#

# LIETUVOS SPECIALIOSIOS OLIMPIADOS KOMITETO 2022 M.

# ŽYMAUS INTELEKTO SUTRIKIMO DVIRAČIŲ IR TRIRAČIŲ SPORTO ČEMPIONATO NUOSTATAI

 **1. Tikslai ir uždaviniai**

* Sudominti sutrikusio intelekto asmenis dviračių, triračių, motorinio aktyvumo sportu.
* Skatinti ir užtikrinti žymios negalios asmenų aktyvų dalyvavimą sportinėje veikloje.
* Propaguoti dviračių ir triračių sportą kolektyvuose, šeimose, tarp globėjų ir pedagogų, kuris padėtų maksimaliai atskleisti sportuojančių potencialą ir stiprinti sveikatą.
* Varžybose pagerbti kiekvieną dalyvį, besistengiantį įveikti trasą.

**2. Varžybų organizatoriai**

Žaidynes organizuoja LSOK, Joniškio ,,Saulės” pagrindinės mokyklos specialiojo ugdymo skyrius.

 **3. Čempionato dalyviai**

* Čempionate gali dalyvauti **asmenys,** **turintys žymų intelekto sutrikimą**, gydytojo vizą, priklausantys SO klubams, socialinės globos namams, specialiosioms mokykloms, bendrojo ugdymo mokykloms ir kitoms organizacijoms.
* Būtina vienoda komandos apranga, sportinė avalynė.
* Komandos sudėtis 6 dalyviai + 2 vadovai.
* Organizacija gali deleguoti **vieną** komandą (6 dalyviai), **išskyrus** tuos atvejus, kai toje pačioje įstaigoje įsikūrusios lavinamosios klasės ir dienos užimtumo centras.
* Čempionato dalyviai pateikia gydytojų vizuotas vardines dalyvių paraiškas.

 **4. Čempionato vykdymas, vadovavimas, laikas, vieta**

* Čempionato vieta: Joniškio ,,Saulės“ pagrindinė mokykla**:** Livonijos g. 6, Joniškis
* Čempionato data: **2022 m. birželio 3 d. 10.00 – 12.30 val.**
* Dalyvių atvykimas ir registracija 2022 m. birželio 3 d. nuo 9.30 val.
* Kelionės išlaidas apmoka komandiruojanti įstaiga.
* Čempionato organizavimo išlaidas apmoka LSOK.
* Organizatoriai pasilieka teisę keisti arba įtraukti naujas nenumatytas užduotis.

 **5. Būtina išankstinė komandų paraiškų registracija iki 2022 m. gegužės 24 d. El. paštu:** lav.mokytojas@gmail.com **.Užsiregistravę, laukite patvirtinimo.**

**Varžybose dalyvaus 8 pirmos užsiregistravusios komandos**

 **6. Nugalėtojų nustatymas ir apdovanojimai**

* Čempionatas vykdomas remiantis Tarptautinėmis Specialiosios Olimpiados taisyklėmis. Komanda užduotis atlikinėja 7 minutes.
* Visi varžybų dalyviai, bus apdovanojami medaliais.

**Kilus neaiškumam skambinti tel. Nr. +37067811532 Antanas Gecevičius**

Priedas Nr.1

Lietuvos specialiosios Olimpiados komiteto atletų, turinčių žymią negalią

2022 m. dviračių ir triračių sporto čempionato rungčių aprašymas

Komanda užduotis atlikinėja 7 minutes

Triračių rungtys

1. Į triračio krepšelį įdėtas krepšinio kamuolys. Kiekvienas komandos dalyvis privažiuoja prie pažymėtos vietos ir meta į krepšį.
2. Žiedų užmetimas ant stovų. Aikštelėje pastatytas stovas. Dalyviai vežasi žiedus, kuriuos privažiavęs prie stovo turi užmesti.

3. Spalvotų kamuoliukų sumetimas į atitinkamos spalvos kibirėlius. Važiuojant triračiu reikia mesti po 2 kamuoliukus į kibirus.

4. Kamuolio pervežimas iš vienos aikštelės krašto į kitą. Komandos perveža kamuolius iš vieno aikštelės krašto į kitą.

5. Važiavimas aikštelėje ,,gyvatėle“ apie kliūtis

6. Triračiu pervažiuoti vieną lentą (per lentą rieda priekinis triračio ratas), pasiekus pažymėtą vietą apsisukti ir grįžtant taip pat pervažiuoti lentą.

7. Važiavimas per 2 lygiagrečias lentas. Komandos nariai turi važiuoti per 2 lygiagrečiai ant žemės padėtas lentas ( lentomis rieda triračio galiniai ratai). Pasiekus pažymėtą vietą dviratininkai apsisuka ir grįžta atgal važiuodami galiniais ratais per lygiagrečias lentas.

8. Važiavimas ,,kalneliais“. Dviratininkai pervažiuoja 2 kalnelius, pasiekia pažymėtą vietą apsisuka ir grįžta atgal.

9. Judančio tiltelio pervažiavimas. Dviratininkai turi pervažiuoti judantį tiltelį. Pasiekus pažymėtą vietą grįžtama atgal.

**Dviračių rungtys (Jei komandoje bus mokančių savarankiškai važiuoti dviračiu).**

**Iš komandos parenkami 2 atstovai, mokantys važiuoti dviračiu.**

1. ,,Labirintai“. Dviratininkai turi važiuoti pagal ant žemės sudėliotas rodykles. Vertinamas užduoties atlikimo tikslumas.

2. Važiavimas gyvatėle. Pasiekus pažymėtą maršrutą dviratininkai apsisuka ir grįžta gyvatėle atgal. Vertinamas užduoties atlikimo tikslumas ir skaičiuojamas sugaištas laikas.

 **­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**